CONSILIUL LOCAL AL MUNICIPIULUI 

                  S I G H I S O A R A

H O T Ă R Â R E A   NR. 18


       din 23 februarie 2012

privind aprobarea aderării comunelor Voivodeni, Suseni şi Găleşti la Asociaţia de Dezvoltare Intercomunitară “AQUA INVEST MUREŞ”
Consiliul Local Sighişoara;

Având în vedere expunerea de motive a Primarului municipiului cu propunerea de aprobare a aderării comunelor Voivodeni, Suseni şi Găleşti la Asociaţia de Dezvoltare Intercomunitară “AQUA INVEST MUREŞ”;

Având în vedere adresa asociaţiei de Dezvoltare Intercomunitară Aqua Invest Mureş, înregistrată la Primăria Municipiului Sighişoara cu numărul 2167 din 30.01.2012, prin care solicită aderarea la asociaţie a comunelor  Voivodeni, Suseni şi Găleşti,
Având în vedere Hotărârea Consiliului Local Găeşti nr. 31 din 24 noiembrie 2011, Hotărârea nr. 52 din 25 noiembrie 2011 a Consiliului Local Suseni şi Hotărârea Consiliului Local Voivoreni nr. 38 din 21 noiembrie 2011;

Având în vedere H.C.L. nr.168/2007, privind participarea Municipiului Sighişoara în calitate de membru fondator la constituirea Asociaţiei de Dezvoltare Intercomunitară „AQUA INVEST MUREŞ”;

Având în vedere prevederile art.8, alin.(2), lit.c şi art.10 din Legea nr.51/2006 a serviciilor comunitare de utilităţi publice şi ale art.10 din Legea nr.241/2006 privind serviciul de alimentare cu apă şi canalizare;

Având în vedere prevederile art.13 din Statutul Asociaţiei de Dezvoltare Intercomunitară AQUA INVEST MUREŞ;

Având în vedere raportul de specialitate al compartimentului „Managementul Proiectelor”; 

Având în vedere avizele favorabile ale tuturor comisiilor pe domenii de specialitate;

Având în vedere prevederile art.11, art.36 alin.(2) lit.e), alin.(7) lit.c), art.45 alin.(2) lit d) şi f) şi art.115 alin.(1), lit.b), din Legea nr. 215/2001, privind administraţia publică locală, republicată cu modificările şi completările ulterioare: 

H O T Ă R Ă Ş T E:

Art.1. Se încuviinţează aderarea la Asociaţia de Dezvoltare Intercomunitară AQUA INVEST MUREŞ a comunelor  Voivodeni, Suseni şi Găleşti din  judeţul Mureş.  

Art.2. Se mandatează domnul Savu Sorin Virgil, reprezentant al municipiului Sighişoara, în Adunarea Generală a Asociaţiei, să voteze conform art.1.

Art.3. Se mandatează doamna Lokodi Edita Emoke, Preşedintele Asociaţiei de Dezvoltare Intercomunitară „AQUA INVEST MUREŞ”, să semneze Actul adiţional la Actele constitutive ale Asociaţiei.

Art.4. Cu ducerea la îndeplinirea a prevederilor prezentei hotărâri se împuterniceşte Primarul Municipiului şi Compartimentul Managementul Proiectelor. 

PRESEDINTE DE SEDINTA, 






Sorin-Virgil Savu









Contrasemneaza:






             


Secretarul municipiului,










Cristina Bîrsan

(Prezenta hotărâre s-a adoptat cu unanimitate de voturi)

Prezenta s-a difuzat astfel:

2 ex. dos. Instituţia Prefectului – Judeţul Mureş ;

1 ex. dos. şedinţă ;

1 ex. dos. hotărâri;

1 ex. Primar;

1 ex. Viceprimar;

1 ex. Consilieri;

1 ex. Compartiment managementul proiectelor ;

1 ex. Asociaţia Intercomunitară Aqua Invest Mureş ;

1 ex. Consiliul judeţean Mureş

10 ex.BC/FM

